Gw mau tau Geografi dari Kota Linxia. Jelasin dalam bahasa melayu

Dari segi pentadbiran, Kota Linxia adalah kota peringkat wilayah yang digabungkan. Tidak seperti banyak kota peringkat wilayah China, yang merangkumi kawasan pedalaman yang luas trbentang bersaiz wilayah, sempadan-sempadan Kota Linxia hanya merangkumi kawasan yang agak kecil (88.6 km2), terbentang sepanjang Sungai Daxia, yang mengalir di kawasan ini ke timur laut. Lembah sungai subur yang luas itu diapit oleh tubir-tubir penara loes di kedua-dua belah, dan kawasan pedalaman melampaui batasan-batasan ini, hingga ke barat laut dan tenggara lembah itu, tergolong kepada satu unit pentadbiran yang berasingan, yang dipanggil Wilayah Linxia. Kota Linxia bersempadan di Wilayah Linxia di barat daya, tetapi di timur laut ia mempunyai sempadan pendek dengan Wilayah Autonomi Dongxiang.

Kawasan bandar utama Kota Linxia (yakni tengah-tengah kota) terletak secara kasarnya di tengah-tengah sempadan pentadbiran kota itu, di tebing kiri (barat laut) Sungai Daxia. Dari segi pentadbiran, Kota Linxia peringkat wilayah dibahagikan kepada 10 unit peringkat pekan: 6 jiedao di dalam kawasan bandar utama, dan empat pekan bersebelahan kawasan-kawasan pedalaman dan separa pedalaman di hulu sungai dan hilir sungai kota pusat dan merentasi sungai daripadanya.

Kawasan perniagaan pusat Kota Linxia, yang secocok dengan bekas kota bertembok Hezhou, terletak beberapa kilometer ke utara Sungai Daxia, dan mengandungi kawasan-kawasan beli-belah dan hiburan mewah kota itu, dan juga kerajaan wilayah. Tembok kota lama itu sudah tiada, tetapi kewujudannya diingati pada banyak nama tempat:  Xi Guan Lu ("Jalan Pintu Barat"), Masjid Chengjiao  ([SW] "Sudut Tembok Kota"), Nanmen Guangchang ("Dataran Pintu Selatan") dengan Masjid Nanguan ("Pintu Selatan"), kejiranan Dongguan ("Pintu Timur"), Gongbei Bei Chengjiao ("Gongbei di Sudut Utara Tembok Kota", a.k.a. Gongbei Yu Baba). Sebatang sungai kecil, yang dipanggil Hongshui He, mengalir di sepanjang bahagian barat tembok kota itu. Jalan utama di dalam kawasan pusat ini ialah Tuanjie Lu ("Jalan Kesatuan"), yang mengarah antara utara dan selatan.

Kawasan antara bekas pintu selatan (Nanguan) dan ke sungai Daxia adalah sebahagian besarnya kawasan komersial, dengan pasar-pasar rancak yang mengambil banyak ruang jalan pada hari jualan. Melepasi Nanguan, Tuanjie Lu menjadi Jiefang Lu ("Jalan Kebebasan"), dan setelah sampai ke sungai itu, ia bersambung ke selatan sebagai Lebuhraya Wilayah 309.

Banyak masjid dan makam gongbei terletak di daerah orang Islam yang bersejarah di barat dan barat daya pusat kota itu. Dataran Hongyuan, dengan Taman Hongyuan, Muzium Wilayah, dan sebuah komplek sukan juga terdapat di kawasan ini.

Timur laut kota ini sebahagian besarnya adalah kawasan kediaman banyak tingkat moden. Kampus bagi sejumlah institusi pendidikan dan juga kawasan garison tempatan terletak di situ.

Satu mercu tanda utama Kota Linxia ialah tokong Taoisme, Wanshou Guan. Pagodanya tertenggek di atas cenerung penara loes yang membentuk batasan utara semulajadi bagi perluasan kota itu. Great views of the city open from the bluff, and the pagoda can be seen from everywhere in the city as well.